open-index/open-wikipedia-markdown huggingface dataset:
גראן ויה דה לס קורטס קטלאנס

[שמאל|ממוזער|300x300 פיקסלים| צומת בין [רמבלה דה קטלוניה וגראן ויה]]
[שמאל|ממוזער|300x300 פיקסלים| צומת בין [פסץ' דה גראסיה|פאסה דה גרסיה וגראן ויה]]
**גראן ויה דה לס קורטס קטלאנס** (בקטלאנית: **Gran Via de les Corts Catalanes**; "הדרך הגדולה של בתי המשפט הקטלאניים"), המכונה בפשטות **גראן ויה**, הוא רחוב מרכזי בברצלונה. אורכו 13.1 ק"מ, והוא הרחוב הארוך ביותר בקטלוניה והשני באורכו בספרד כולה.

## מיקום
הרחוב חוצה את כל העיר לרוחבה, ומשתרע מגבולה הצפון-מזרחי, בסמוך לגבול עם העיר סנט אדריה דה בסוס, ועד לגבולה הדרום-מערבי, בסמוך לגבול עם העיר הוספיטלט דה ליוברגט.

לאורך הרחוב נמצאות כמה מהכיכרות החשובות של ברצלונה: פלאסה דה אספניה, פלאסה דה לה אוניברסיטט, פלאסה דה קטלוניה, פלאסה דה טטואן ופלאסה דה לס גלוריאס קטלאנס.

## היסטוריה
בשלהי המאה ה-19, עבד המתכנן העירוני אילדפונס סרדה על תוכנית הרפורמה להרחבת ברצלונה. את הרחוב, אותו הוא ראה כחלק מהותי מהפרויקט, הוא תכנן כדרך רחבה המקשרת בין מספר כפרים באזור החוף של ברצלונה.

הרחוב קיבל את השם שדרת קורטס בשנת 1900, לזכר בתי המשפט הקטלאניים ששלטו בנסיכות קטלוניה לאורך ימי הביניים והעת החדשה המוקדמת. לאחר כינון הרפובליקה הספרדית השנייה, הוארך שמו לשדרת קורטס קטלאנס (Avinguda de les Corts Catalanes).

עם ניצחון פרנסיסקו פרנקו והפלנגות הספרדיות במלחמת האזרחים ב-1939, שונה שם הרחוב לשדרת חוסה אנטוניו פרימו דה ריברה. ב-1979, עם מות פרנקו והשבת הדמוקרטיה, שונה שוב שם הרחוב בפעם האחרונה, לגראן ויה דה לס קורטס קטלאנס.

## אתרים מרכזיים
* קולנוע קולוסיאום
* אנדרטה משנת 2001 לזכר קורבנות ההפצצות של איטליה הפשיסטית במהלך מלחמת האזרחים הספרדית, מול קולנוע קולוסיאום.
* פלאסה דה לס גלוריאס קטלאנס
* לה מונומנטל
* פלאסה דה לה אוניברסיטט
* פלאסה ד'אספניה
* פלאסה דה טטואן

## ראו גם
* אילדפונס סרדה
* אישמפלה
* ברצלונה
* תכנון עירוני של ברצלונה

## קישורים חיצוניים

קטגוריה:ברצלונה: כיכרות ורחובות ראשיים
סרטי שפטסברי

**סרטי שפטסברי** (באנגלית: **Shaftesbury Films**) היא חברת הפקת סרטים קנדית. היא פועלת בתחום הפקת סרטי קולנוע, סדרות טלוויזיה ומוצרים שונים במדיה דיגיטלית. מטה החברה ממוקם בטורונטו.

החברה הוקמה בשנת 1987 על ידי כריסטינה ג'נינגס שגם כיום, בשנת 2022 מכהנת כמנכ"לית של החברה.

מוצר הדגל של החברה היא 11 עונות של סדרת טלוויזיה Murdoch Mysteries. סדרה בלשית זו מוקרנת במספר ערוצי טלוויזיה של קנדה ובמדינות נוספות. במרוצת השנים לסדרה עצמה התווספה סדרת רשת וסרט טלוויזיה.

סדרת טלוויזיה "לחיות עם דרק" הופקה בתקופת 2005–2009. היא זכתה במספר פרסים של הטלוויזיה הקנדית. בשנת 2020 הוכרז שמתוכנן להוציא ספין אוף של הסדרה.

בשנת 2009 החלה הקרנה של סדרה The Listener שנמשכה במשך חמש עונות.

מוצר בולט נוסף הוא Frankie Drake Mysteries. סדרה זו הוקרנה בשנים 2017–2021.

בשנת 2016 החברה הייתה שותפה להפקת סדרה Houdini & Doyle שהוקרנה בקנדה, בריטניה וארצות הברית.

סדרת טלוויזיה Slasher הוקרנה לראשונה בשנת 2016 ובשנת 2022 החלה הקרנה של העונה חמישית.

בנוסף לסדרות טלוויזיה החברה הפיקה מספר סרטי קולנוע. סרט Swann הופק בשנת 1996 והיה מועמד לקבלת מספר פרסים בקנדה. סרט Conquest  (1998) הוקרן בפסטיבל הסרטים העולמי במונטריאול ובשנת 1999 זכה בפרס ג'יני.

חטיבה Smokebomb Entertainment פועלת בתחום יצירת סדרות רשת ו-Shaftesbury Kids מפיקה הופעות וסרטים המיועדים לילדים.

החברה פועלת גם בתחום סרטי תעודה. בשנת 2019  היא הפיקה את הסרט Queering the Script.

בשנת 2013 החברה חתמה על הסכם שיתוף פעולה עם ABC.

## קישורים חיצוניים
* 

## הערות שוליים

קטגוריה:חברות קנדיות
קטגוריה:חברות להפקת סרטים
הורבאט

**הורבאט** (Horváth) הוא שם משפחה שמקורו בהונגרית ומשמעותו קרואטי.

קטגוריה:שמות משפחה הונגריים
גשר יהודית (פראג)

**גשר יהודית** (בצ'כית: **Juditin most**) היה גשר אבן בפראג שחצה את נהר הוולאטבה, והוקם בתקופת ואצלב הראשון, דוכס בוהמיה. הגשר היה היחיד באדמות הצ'כיות (כינוי לבוהמיה, מוראביה ושלזיה הצ'כית) באותה תקופה, היה לגשר האבן העתיק ביותר בצ'כיה ומצפון להרי האלפים, והראשון שחצה את הוולאטבה. באותה עת היו רק שני גשרים במרכז אירופה – ברגנסבורג ובדרזדן.

הגשר, שהוקם בין השנים 1158 ו-1172 על חורבותיו של גשר עץ שקרס בשנת 1157, לבסוף ניזוק בשיטפון וקרס בשנת 1342.

## רקע
הרעיון לבנות גשר אבן שחוצה את הוולטאבה מיוחס על פי רוב לבישופ השלושה-עשר של פראג, דניאל הראשון . לאחר שנהרס גשר העץ המקורי ב-1157, דניאל הראשון קיבל השראה מגשרי אבן באיטליה, שם היה עם ולדיסלאב השני, מלך בוהמיה. מצאו למבנה מספר פטרונים, ובעיקר אשתו של המלך, יהודית מתורינגיה, שעל שמה נקרא לבסוף המבנה.

## היסטוריה
הבנייה הושלמה ב-1172. על פי מכתב מהקאנון של הכנסייה של פראג, וינסנטיוס , למלכה יהודית, הגשר נבנה בשלוש שנים.

בערך באותה תקופה נבנו בקצהו המערבי של הגשר שני שטחים מבוצרים (בתחומי שכונת מאלה סטרנה של ימינו) שהיו אמורים לשמור על הגשר. מאלה סטרנה של היום הוקמה כעיירה רק ב-1257 (במקור תחת השם "העיירה החדשה מתחת לטירת פראג" – "Nova civitas sub castro Pragensi")

ב-1253 מסר ונצל הראשון, מלך בוהמיה את ניהול הגשר לבית החולים של אחוות הצלבנים, שהוקם בכיכר קריז'ובניקה שנה קודם לכן. עבור התיקונים הנדרשים אספו אחי בית החולים מכס על הגשר וגם קיבלו הכנסות מהרכוש שנתרם על ידי המלך. כשהגשר נשבר הם גם אספו צדקות בבוהמיה.

ב-3 בפברואר 1342 נהרס גשר יהודית בשיטפון. בשנת 1357 החליט הקיסר קרל הרביעי על בניית גשר אבן חדש, אותו הפקיד בידי בית ההיתוך הקיסרי לבנייה. האדריכל פטר פארלר תכנן את הגשר במקביל לגשר ההרוס, וכתוצאה מכך הזיז את קצה העיר העתיקה כמה עשרות מטרים דרומה, היכן שעומד כיום מגדל גשר העיר העתיקה. השלמת הגשר לקחה מעל 40 שנה והתרחשה בשנים 1357–1402.

## קישורים חיצוניים

## הערות שוליים

יהודית
פוסטושקה

**פוסטושקה** (ברוסית: **Пусто́шка**) היא עיר במחוז פסקוב ברוסיה, הממוקמת על נהר קרופיה 191 ק"מ דרומית לעיר המחוז פסקוב.

העיר נוסדה בשנת 1901 עקב הקמת מסילת רכבת בין מוסקבה לריגה, וקיבלה מעמד של עיר בשנת 1925. השיוך המחוזי של העיר עבר שינויים רבים במשך 65 שנה, מכיוון שמדובר במחוז גבול והשינויים בו נעשו תכופים בשנים אלו. העיקר מהווה מרכז תעשייתי גדול לתעשיית חלב.

## יהודי העיר
ייתכן שראשית הקהילה היהודית בעיר באמצע המאה ה-19, אך בכל מקרה בשנים 1882–1903 נאסר על יהודים להתיישב בפוסטושקה.

בשנים שלאחר הסרת האיסור הקהילה צמחה במהירות, כך שב-1926 ישבו בעיר כ-930 יהודים שהיו יותר ממחצית האוכלוסייה והוקמו בה מספר מוסדות חינוך יהודיים. מספר יהודי העיר פחת וירד עקב תהליכי עיור וערב מלחמת העולם השנייה היו בעיר 308 יהודים, רובם בעלי מלאכה וסוחרים בהיקף קטן, שהיו כ-12% מהאוכלוסייה.

לאחר פלישת גרמניה הנאצית לברית המועצות במבצע ברברוסה, ברחו רבים מיהודי העיר. העיר נפלה בידי הגרמנים ב-16 ביולי 1941 והיהודים שנשארו בה הוכרחו לתפור את הטלאי הצהוב לבגדיהם.

בפברואר 1942 הוקם בעיר גטו ובו 70 היהודים שנותרו בה, והיהודים עבדו בעבודות כפייה. בלילה שבין ה-3 ל-4 למרץ 1942, נורו למוות כל יהודי הגטו בביצה ליד פוסטושקה.

## קישורים חיצוניים

* פוסטושקה, באתר האנציקלופדיה ליהדות רוסיה  
* 
* 
* 

## הערות שוליים

קטגוריה:מחוז פסקוב: ערים
קטגוריה:גטאות ברוסיה
קטגוריה:יישובים שהוקמו ב-1901
דיולה באש

**דיולה באש** (בהונגרית: **Basch Gyula**; פשט, 9 באפריל 1851 – באדן, 8 בינואר 1928) היה מהנדס וצייר יהודי-הונגרי ידוע מאוד בתקופתו, אביו של הצייר אנדור באש.

## ביוגרפיה
דיולה באש נולד במשפחה יהודית כבנם של פילפ באש (1821–1901)  יועץ מסחרי, בעל קרקעות, נשיא חברת המניות בערבון מוגבל של טחנת קמח הקיטור הראשונה בבודפשט ושל יוזפה וודיאנר (1828–1883). לאחר סיום בית הספר התיכון למד וסיים לימודי הנדסה במכון הטכנולוגי של ציריך (1872). מ-1873 עד 1874 למד אמנות בבית הספר הלאומי הגבוה לאמנויות היפות בפריז. אף על פי שעבד גם כמהנדס, מאוחר יותר התמסר כולו לציור. הוא יצא לסיור לימודים בגרמניה, איטליה והולנד, היה חבר בחבר השופטים של תערוכת המילניום. היה נשיא אגודת האמנים ההונגרים (1899-1900) ולאחר מכן של המועצה הלאומית לאמנויות יפות (1909-1911). לאחר מלחמת העולם הראשונה הפסיק לצייר, ומשנת 1920 היה תושב קבוע בבית הבראה פזקאש (Fazekas) בבאדן (אוסטריה).

הוא עבד בעיקר כצייר דיוקנאות, ויצירות מקראיות, אך צייר גם תמונות של ציור ז'אנר בתפיסה הרומניסטית של שנות ה-80 של המאה ה-19 הוא הציג לראשונה בתערוכת הסתיו של 1886 של היכל האמנות בבודפשט. תמונות הז'אנר הידועים ביותר שלו: הפטאק ; נטוש ; עקשן קטן ; ממה עלינו לחיות? ; עונש. תמונה אחרונה זו מוצגת במוזיאון לאמנויות יפות (בודפשט). הוא היה נשיא הגלריה היכל האמנות (בודפשט) פעמיים. בשנת 1928 הוצג אוסף מיצירותיו בסלון הלאומי כתערוכה לזכרו.

## יצירותיו העיקריות
* "Habt Acht!"
* "Die Erste Uniform"
* "More Patrio"
* "Nie!"

## לקריאה נוספת
* לקסיקון יהודי הונגרי. 1929. עורך פטר אויווארי. גישה מקוונת
* Magyar életrajzi lexikon IV: 1978–1991 (AZ).  (לקסיקון ביוגרפי הונגרי. עורכת ראשית אגנש קניירש. 1994)
* 
* גיל העבר (13 בספטמבר 2004)
## קישורים חיצוניים

* תמונותיו של דיולה באש
* דיולה באש בגלריית קיזלבך
* דיולה באש ב-Google Arts&Culture
* דיולה באש ב-Academic
* דיולה באש באתר Arcanum
## הערות שוליים

קטגוריה:ציירים יהודים הונגרים
קטגוריה:מהנדסים יהודים הונגרים
קטגוריה:בודפשט: אישים
קטגוריה:בוגרי המכון הטכנולוגי של ציריך
קטגוריה:בוגרי האוניברסיטה ההונגרית לאמנויות יפות
קטגוריה:ציירים הונגרים
קטגוריה:יהדות בודפשט
קטגוריה:הונגרים שנולדו ב-1851
קטגוריה:הונגרים שנפטרו ב-1928
קאיקאיפילו

**קאיקאיפילו** (שם מדעי: *Kaikaifilu*) הוא סוג נכחד של זוחל ימי ממשפחת המוזאזאוריים שחי במשך הקרטיקון של המאסטריכט שלפני 66 מיליון שנה מזמננו באנטארקטיקה ונראה שנכחד בהכחדת הקרטיקון.

## מאפיינים
המאובנים של מוזאזאור זה התגלו בתצורות לופז דה ברטודנו  שבאי סיימור שבאנטארקטיקה והוא תואר ב-2016 למדע בידי כששמו קרוי על שם "Coi Coi-Vilu" - אלוהות אוקיינית של שבט המפוצ'ה הצ'יליאני. שם המין היחיד בסוג - *Kaikaifilu hervei*, קרוי לכבוד החוקר הצ'יליאני פרנסיסקו הרווה (Francisco Hervé).

מוזאזאור זה היה בעל גולוגולת ארוכה באורך 1.1-1.2 מטרים עם גוף באורך של 10 מטרים בממוצע, מה שהופך אותו לאחד מהגדולים שבמוזאזאורים של חצי הכדור הדרומי, גדול יותר מהטאניווזאורוס הקרוב אליו, שגם התגלה באנטארקטיקה.

זוחל זה על פי מבנה הלסתות הארוכות והשיניים החדות החרוטיות שחלקם היו מעט גדולות יותר ומצופי אמייל, נועדו לקרוע בשר מטרף של דגים, רכיכות ושל זוחלים ימיים אחרים.

## בתרבות
*בסדרה כוכב פרהיסטורי נראה קאיקאיפילו תוקף נקבת טוארנגיזאורוס בהיריון אך הנקבה ניצלת בידי קרוביה.

## קישורים חיצוניים

קטגוריה:טקסונים שתוארו בידי רודריגו א. אוטרו
קטגוריה:בעלי חיים שתוארו ב-2017
קטגוריה:מוסזאוריים
קטגוריה:זוחלים פרהיסטוריים שחיו באנטארקטיקה
קטגוריה:מאובני טקסונים שתוארו ב-2016
מייק אינגלנד

**הרולד מייקל אינגלנד** (באנגלית: **Harold Michael England**; נולד ב-2 בדצמבר 1941) ידוע בעיקר בשם **מייק אינגלנד**. אינגלנד היה כדורגלן עבר ולשי ששיחק בעמדת המגן. אינגלנד אף החזיק בתואר הקפטן הצעיר ביותר אי פעם בנבחרת ויילס עד 2011.

## קריירה
אינגלנד נהג לשחק כבלם או כמגן מרכזי, הוא החל את הקריירה שלו בבלקבורן רוברס ב-1959 לפני שעבר לטוטנהאם הוטספר ביולי 1966, בסופו של דבר אינגלנד זכה בארבעה גביעים.

ב-11 באפריל 1962, בגיל 20, רשם אינגלנד את הופעת הבכורה שלו בנבחרת ויילס בניצחון 0-4 מול נבחרת צפון אירלנד.

אינגלנד רשם 49 הופעות בינלאומיות עבור ויילס במשך שתים עשרה שנים, כשהוא כבש 4 שערים.

ב-1975, הודיע אינגלנד על פרישה ממשחק פעיל, בגיל 33.

## קריירת אימון
לאחר פרישתו, אינגלנד אימן את נבחרת ויילס ממרץ 1980 עד פברואר 1988. תקופתו כמאמן התאפיינה בשורה של תסכולים הכוללים כוח אדם מוגבל בצוות, אך עם שחקנים מוכשרים כמו נוויל סאות'ול, איאן ראש, מארק יוז ומיקי תומאס.

אינגלנד פוטר מתפקיד מאמן ויילס ב-3 בפברואר 1988, לאחר שעוד קמפיין מוקדמות הסתיים בכישלון. הנבחרת הייתה הדבר היחיד והאחרון שיצא לו לאמן אי פעם בכדורגל. מאוחר יותר הוא ניהל בית אבות בצפון ויילס, ולאחר מכן ניהל שני בתי אבות ובית עסק משלו לעץ.

## תארים

; טוטנהאם הוטספר
* **[[גביע אופ"א]]**: 1971/1972
* **[[גביע הפוטבול ליג]]** (2): 1970/1971, 1972/1973
* '''הגביע האנגלי''' (1): 1966/1967

## קישורים חיצוניים

* פרופיל, באתר Transfermarkt
* פרופיל, באתר WorldFootball.net
* פרופיל, באתר National Football Teams

## הערות שוליים

קטגוריה:כדורגלנים ולשים
קטגוריה:מגני כדורגל ולשים
קטגוריה:כדורגלני טוטנהאם הוטספר
קטגוריה:כדורגלני בלקברן רוברס
קטגוריה:כדורגלני קארדיף סיטי
קטגוריה:כדורגלני נבחרת ויילס
קטגוריה:בריטים שנולדו ב-1941
שולמית גולדשטיין

**שולמית גולדשטיין אידלסון** (4 במאי 1968 – 27 במאי 2022) הייתה מתעמלת אמנותית ישראלית ושופטת בין-לאומית בהתעמלות אמנותית. ייצגה את ישראל באולימפיאדה (סיאול 1988) ובשתי אליפויות עולם בהתעמלות אמנותית (1985 ו-1987).

## קריירת התעמלות אמנותית
גולדשטיין הייתה חברה במועדון הפועל אזור. היא זכתה באליפות ישראל בהתעמלות אמנותית בשנים 1985–1987.

באליפות העולם שנערכה בוואיאדוליד, ספרד בשנת 1985 היא סיימה במקום ה-49 בקרב רב אישי בתוצאה של 37.050 נק' ובאליפות העולם שנערכה בוורנה, בולגריה, בשנת 1987 היא סיימה במקום ה-72 בקרב רב אישי בתוצאה של 35.500 נק'.

באולימפיאדת סיאול (1988) יצגה את ישראל יחד עם רקפת רמיגולסקי. היא סיימה במקום ה-35 בקרב רב אישי בתוצאה של 36.50 נק' (מקום 37 בחישוק - 8.90 נק', מקום 26 בחבל - 9.40 נק', מקום 37 בקלאבים - 8.95 נק' ומקום 24 בסרט - 9.25 נק') והתאמנה בהדרכת אילנית לזר.

באולימפיאדת אטלנטה (1996), שמשה כשופטת בתחרויות התעמלות אמנותית.

לאחר שפרשה מקריירת הספורט, שימשה גולדשטיין כפרשנית ערוץ הספורט עד לשנת 2016 ובשנים האחרונות לחייה פעלה כמאמנת פילאטיס.

גולדשטיין נישאה לרב-פקד רז אידלסון ונולדו להם שלושה ילדים.

הלכה לעולמה במאי 2022 לאחר מחלה קשה.

## הנצחה
במהלך טקס הפתיחה לאליפות אירופה שנערך ביוני 2022 בתל אביב, התקיימה דקת דומיה לזכרה.

## קישורים חיצוניים

* 
* 
*  - תמונת משלחת המתעמלות לאולימפיאדת סיאול עם נשיא המדינה
* 
* 

## הערות שוליים

קטגוריה:מתעמלות אומנותיות ישראליות
קטגוריה:מתעמלות אומנותיות אולימפיות ישראליות
קטגוריה:משתתפות ישראליות באולימפיאדת סיאול (1988)
קטגוריה:משתתפים ישראלים באולימפיאדת סיאול (1988)
קטגוריה:פרשני ספורט ישראלים
קטגוריה:ישראליות שנולדו ב-1968
קטגוריה:ישראלים שנולדו ב-1968
קטגוריה:ישראליות שנפטרו ב-2022
קטגוריה:ישראלים שנפטרו ב-2022
נאר מיט אמונה

**נאר מיט אמונה** הוא אלבום סולו של הזמר והמלחין החסידי-ישראלי יעקב יהודה דסקל. האלבום כולל כולו לחנים של דסקל, ובו 14 רצועות, על העיבוד וההפקה המוזיקלית יהושע פריד.

האלבום הופק על ידי חברת לחיים הפקות והוא מופץ על ידם ועל ידי חברת 'שנקיס'.

## רשימת רצועות

## השתתפו בהקלטות
* יעקב יהודה דסקל
* יהושע פריד
* מקהלת נרננה
* הרשל בריסק
* יוסי גליק

**חברי מקהלה:** יוסי ויינברגר, סיני ברמץ, אברהם יהודה עקשטיין, מוטי רוטלר, יוסי לייפר, גיל ישראלוב, ישראל גולפריינד, מיכאל ויינברגר

**מקהלת הילדים שבח:** מענדי שאנפעלד, פנחס קויפמן, אברימי קויפמן, מאיר חיים רוזנבלום, יצחק רוזנבלום, שמואלי גאלדקלאנג, חיים בייער, דוד פעדער, אברומי שווארץ, משה ברוין, שלוימי ברוין, חנינא פאל, שמואלי רוזנבלום, יששכר אייזנברג, נח שוורץ, שלומי שוורץ, אנטשי זילברמן, יוסי ברייער, יוחנן בינהרק, יחיאל אהרון איינהורן, משה מרדכי זאנבנער, שמואלי סיגל, חזקי פריזעל, יצחק שוורץ, יודי רוזנבלום, יענקי ברוין, יענקי לפקוביץ, מענדי איזראעל, שלמה עמרם אונגר, רפאל ויינברגר, מנחם דוד הכהייזר, מענדי סוקריק, מוטי קעניג, יוסי גולדמינצער, חיים איזרעאל, יחזקאל רוזנבלום.

## קישורים חיצוניים
* 
* 

## הערות שוליים

קטגוריה:אלבומים חסידיים
קטגוריה:אלבומים בעברית
קטגוריה:אלבומים ביידיש
קטגוריה:אלבומי חברת לחיים הפקות
תטידרקו

ממוזער|תטידרקו בהשוואה לאדם ולפטרוזאורים קרובים.
**תטידרקו** (שם מדעי: *Tethydraco*; מילולית: "הדרקון של תטיס") הוא סוג של פטרוזאור גדול שהתקיים במשך הקרטיקון העליון שלפני 66 מיליון שנה מזמננו בעת המאסטריכט. במקור הוא נחשב לסוג במשפחת האז'דרכיים, אך כיום נראה שהוא קשור לקבוצה אורניתוכירואידה.

## מאפיינים
המאובנים שלו התגלו במרוקו לאחר עבודת משלחת פלאונטולוגית במשך 2015 במספר מכרות במרוקו והוא תואר למדע ב-2018 בידי החוקר ניקולס לונגריך ר. (Nicholas R.Longrich), דייב מ. מרטיל (David M. Martill) ובריאן אנדרס (Brian Andres), כשהסוג הכיל מין אחד – *Tethydraco regalis*. הממצאים כללו בעיקר עצמות זרוע וירכיים קצרות שבורות, אשר דמו לאלה של מספר אז'דרכיים או של הפטרנודון שהיו גבוהים עם גפיים ארוכות שעזרו לייצב אותם על הקרקע ולא רק באוויר. הפטרוזאור הגיע לאורך ממוצע של 5 מטרים.

זוחל זה התגלה בחפירות סמוך לחופי מרוקו וייתכן שחי לחופי האוקיינוס האטלנטי הקדום, שם ניזון מדגים ויצורים ימיים שונים. הוא נכחד לפני 66 מיליון שנה עם הכחדת הקרטיקון, מה שהופך אותו לבין המאוחרים שבבני קבוצתו.

## בתרבות

התטידרקו נראה בסדרה כוכב פרהיסטורי.

## קישורים חיצוניים

קטגוריה:אורניתוכירואידה
קטגוריה:פטרוזאורים שחיו בקרטיקון עליון באפריקה
קטגוריה:מאובני טקסונים שתוארו ב-2018
קצל

**קצל** (בהונגרית: **Kecel**, בקרואטית: **Kecelj**) היא עיר במחוז באץ'-קישקון בדרום מרכז הונגריה.

## תולדות העיר
העדות הראשונה לקיום העיר נמצאת במסמך משנת 1198. כמו רבות מערי הונגריה, גם קצל איבדה אחוז ניכר מאוכלוסייתה בכיבוש העות'מאני במאה ה-16. ב-22 באפריל 1734, גאבור פטאצ'יץ' הבישוף של קאלוצ'ה אשרר מסמכים להקמה מחודשת של העיר. באותו הזמן רוב תושביה התפרנסו מרעיית צאן. עקב הגידול באוכלוסייה היה צורך לפנות לתחומי תעסוקה אחרים והחלה להתפתח תעשייה חקלאית באזור, תעשייה שעדיין מהווה הענף העיקרי של העיר. בשנת 1802 החלו להבנות מספר בניינים בעיר: כנסייה, עירייה, בית ספר, תחנת משטרה ויחידת דואר. גם מסילת ברזל הגיעה לעיר.

## יהודי העיר
במפקד של שנת 1784 נזכרו 3 יהודים בעיר, אך נודע על המשך להם עד אמצע המאה ה-19 בה החלו יהודים לחכור שטחי מסחר מהכנסייה הקהילה הגיעה לשיאה בסוף המאה ה-19 ונחנכו בה בית כנסת, בית עלמין, בתי ספר יהודיים, בית תמחוי, וכן הקהילה העסיקה שוחט וחזן. הקהילה הייתה שייכת לזרם האורתודוקסי. בתקופת הטרור הלבן נרצח אחד מיהודי העיר ושמונה נוספים נעצרו ונשלחו למחנות ריכוז. בשנת 1938 נחקקו חוקי אפליה נגד היהודים, בית הכנסת נסגר, בית העלמין חולל, וראשי הקהילה הוכרחו לעזוב. בשנת 1941 היו בעיר 110 יהודים (כ-1% מכלל האוכלוסייה) והצעירים נלקחו לעבודות כפייה במסגרת צבא הונגריה, 15 מהם נספו בשדות המוקשים באוקראינה.

לאחר כיבוש הונגריה על ידי גרמניה הנאצית רוכזו 80 יהודי העיר לגטו ובחודש יוני הועברו למחנה ריכוז בסגד. חלק מיהודי העיר גורשו להשמדה במחנה המוות אושוויץ וחלקם במחנות ריכוז אחרים. לאחר המלחמה חזרו לעיר 46 ניצולים שניסו לארגן מחדש את הקהילה אך נתקלו ביחס עוין מהמקומיים ונטשו בהדרגה את המקום.

## ילידי המקום

* **[[אימרה ברטה]]**, (במקור **בירנפלד**, 1899 – 1978) היה רופא יהודי-הונגרי, המטולוג, פרופסור.

## קישורים חיצוניים

* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:גטאות בהונגריה
אגף המודיעין של חיל האוויר המלכותי

**אגף המודיעין של [[חיל האוויר המלכותי]]** (באנגלית: **RAF Intelligence Branch**) הוא אגף במודיעין הצבאי הבריטי שעוסק באיסוף מודיעין עבור הכוחות המיוחדים של חיל האוויר המלכותי והטייסות שלו. משרתים בו כ-1200 עובדים מכל הדרגות המוצבים בבסיסי אוויר מבצעיים, במפקדות ובאגפים אחרים של הכוחות המזוינים הבריטיים, הן בבריטניה והן מעבר לים. מגופי המודיעין החשובים בכוחות המזוינים של הממלכה המאוחדת.

## היסטוריה
הצורך בכוח אדם שעוסק בתפקידי מודיעין עלה מאז הקמתו של חיל האוויר המלכותי בשנת 1918. אולם ענף המודיעין הייעודי הראשון של חיל האוויר המלכותי הוקם בסוף 1939 לאחר פרוץ מלחמת העולם השנייה, ב-3 בספטמבר. מודל זה אומץ גם על ידי מדינות אחרות של חבר העמים הבריטי.

ענף המודיעין החדש נקרא בתחילה ענף חובות כלליות אך מאוחר יותר שונה שמו לזרוע המינהלית והחובות המיוחדות (עבור חובות מודיעין). ציני ענף המודיעין מילאו אז את תפקיד קצין מודיעין/מגן או צוות אוויר בטייסת בסיורים קרקעיים באגף המודיעין במשרד האווירייה. קצינים אלו היו בעיקר טייסים מאומנים בסיור קרקע או שמסיבות רפואיות לא יכלו עוד לטוס.

בשנת 1939 הקים שירות הביון החשאי (MI6) גם מדור מודיעין אווירי ייעודי בפיקודו של קפטן פ. וו. וינטרבותהם (ראש המודיעין האווירי של MI-6). במהלך מלחמת העולם השנייה, ענף המודיעין הפך גדול יותר והקיף את צוות מודיעין האותות בבלצ'לי פארק ואת צוות המודיעין האווירי של הצבא.

לאחר מלחמת העולם השנייה, הענף פוצל לענף ניהולי ותפקידים מיוחדים (צילום) וענף ניהולי מיוחד (למודיעין אותות), ללא התמחות ייעודית למודיעין אווירי.

בשנת 1965 אוחדו שלוש מחלקות המודיעין של השירות במטה המודיעין החדש במשרד ההגנה ליצירת אגף מודיעין מאוחד בחיל האוויר ומאז הפך אגף המודיעין האווירי לסוכנות הביון המרכזית של חיל האוויר המלכותי.
## ראו גם
* חיל האוויר ה-25 של ארצות הברית
* אגף המודיעין של חיל האוויר הסורי
* להק מודיעין
* חיל האוויר המלכותי
* מודיעין אווירי (רוסיה)

מודיעין
קטגוריה:מודיעין צבאי
פרס ז'אן אמרי

**פרס ז'אן אָמֶרי ל[[מסה (חיבור עיוני)|מסאוּת]] אירופאית** הוא "פרס על הישגים יוצאי דופן בתחום המסאוּת מאירת העיניים והחיונית לזמנהּ" שייסד־מחדש רוברט מנשה בשנת 1999 לזכרו של ז'אן אמרי. הפרס מוענק מדי שנתיים.

## היסטוריה
הפרס הוקדש כבר ב־1982 על ידי מריה אמרי, אלמנתו של ז'אן אמרי, יחד עם חברת ההוצאה לאור של אמרי, Klett-Cotta, והוענק ארבע פעמים עד 1991. רוברט מנסה השתמש בכספי פרס המדינה האוסטרית לעיתונאות תרבות, שהוענק לו ב־1999, כבסיס להחייאת פרס ז'אן אמרי, המוענק בקביעות מאז שנת 2000.

בדברים שצוטטו בכתב העת הגרמני *Profil*, אמר מנסה: "[ז'אן אמרי כתב] חיבורים למופת ברוח הנאורות", כהסבר לקריאת הפרס על שמו.

לאורך השנים כלל חבר המושבעים העצמאי את: גינטר קונרט, הלמוט הייסנביטל, היינץ לודוויג ארנולד, וולפגנג בישר, וקרל־מרקוס גאוס. חבר השופטים נכון לנובמבר 2015 הוא: רוברט מנסה (יו"ר), לאסלו פ. פולדני, מיכאל קריגר, גילה לוסטיגר, כריסטינה וייס, וקלאודיו מגריס (חָבר כבוד בחֶבר השופטים). מאז 2015 חיזקו הוצאת קלט־קוטה וקרן התרבות אליאנץ, בשיתוף עם כתב העת Eurozine, את הדגש על אירופאיוּת בפרס.

הפרס, שגובהו 15 אלף אירו, הוא אחד מפרסי היצירה הנדיבים ביותר בעולם דובר הגרמנית.

## זוכי הפרס
* 1982: לותאר באייר
* 1985: ברברה זיכטרמן
* 1988: מתיאס גרפראת
* 1991: ריינהרד מרקל, עורך דין פלילי ופילוסוף משפטי
* 2000: פראנץ שו
* 2002: דורון רבינוביץ'
* 2004: מיכאל ייסמן, עיתונאי, עבור "להתראות, אתמול: העבר הגרמני והפוליטיקה של המחר"
* 2007: דראגו יאנצ'ר
* 2009: אימרה קרטס
* 2012: דובראבקה אוגרשיץ'
* 2016: אדם זגייבסקי
* 2018: קרל־מרקוס גאוס
* 2020: איבן קרסטב

## קישורים חיצוניים
* 

## הערות שוליים

*
אמרי
קטגוריה:אוסטריה: תרבות
ג'נגו קונקטיביטי

** ג'נגו קונקטיביטי בע"מ** (באנגלית: **Jungo Connectivity**) היא חברת תוכנה ישראלית, המתמחה בפיתוח מערכות ניטור נהג לתעשיית הרכב. ג'נגו היא חברה ציבורית שמניותיה נסחרות בבורסה לניירות ערך בתל אביב החל מאוגוסט 2021.

## היסטוריה
ג'נגו התאגדה בספטמבר 2011 כחברה פרטית והחלה את פעילותה העסקית במרץ 2013. לאחר שרכשה מחברת סיסקו את פעילות חטיבת Business Software Connectivity
במסגרת הרכישה עברו לחברה עשרות עובדים, בעיקר אנשי פיתוח אשר החלו לפתח גרסאות חדשות למוצרי החטיבה שנרכשה.

ג'נגו הוקמה במקור בשם KRFTech, בידי היזמים עופר וילנסקי ודרי שרייבמן בשנת 1998, ופיתחה סביבת פיתוח לפתרונות תקשורת. היא נמכרה בשנת 2006 לחברת NDS הישראלית ב–107 מיליון דולר, ובשנת 2012, NDS עצמה נמכרה לחברת סיסקו ב–5 מיליארד דולר. אולם סיסקו החליטה שהיא לא מעוניינת להחזיק בחברה ומכרה אותה לאופיר הרבסט, שניהל את החטיבה, עם זאת המשיכה להחזיק כ-9% מהבעלות.

וילנסקי ושרייבמן, היזמים המקוריים של החברה, היו בין העובדים הראשונים של חברת צ'ק פוינט ועזבו ב-1998 להקים חברה משלהם. המוצר הראשון שפיתחו היה כלי לפיתוח מנהל התקן ("דרייבר") לקישור בין תוכנה לחומרה חדשה בשם WinDriver. הם מכרו את המוצר בהצלחה לכ-2,500 לקוחות תמורת תשלום חד פעמי, אך הפוטנציאל המסחרי שלו היה מוגבל. לכן בתחילת שנת 2000 החלה החברה לפתח מוצר חדש, שער גישה לאינטרנט בפס רחב לשוק הביתי (Residential Gateway) ולמערכות משובצות מחשב. בשלב זה החלה החברה לגייס לראשונה הון מגופים חיצוניים, ובכמה סבבים גייסה כ-25 מיליון דולר. המוצר שהחברה פיתחה היה תוכנה בשם, OpenRG, שהשתלבה בהתקני תקשורת אלחוטיים לבתים ומשרדים, נתבים לתקשורת בכבלים וטלפוניה. לקוחות החברה היו ספקיות ציוד תקשורת, דוגמת סיסקו, טושיבה, US Robotics ואחרים. בשנת 2005 השיקה נתב לאינטרנט, וידאו וטלפוניה, המבוסס על תוכנת OpenRG בשיתוף חומרה של אינטל וSTMicroelectronics.

NDS רכשה את החברה ב-2006, במטרה לשלב את התוכנה שלה בממירים הדיגיטליים לטלוויזיה שפיתחה (set-up boxes), במטרה לאפשר בין השאר שירותי טלפוניה, (בתקן VoIP), וידאו על פי דרישה (VoD), טלוויזיית אינטרנט (בתקן IPTV), אינטרנט אלחוטי, יכולות שליטה ובקרה מרחוק ואבטחה של הרשת הביתית. לאחר הרכישה בידי NDS המשיכה ג'נגו לפעול כחטיבה עצמאית בתוך החברה, לפתח ולשווק את המוצרים שלה בנפרד. בין השאר החלה למכור ישירות גם לספקי תקשורת דוגמת בריטיש טלקום ב ופרטנר תקשורת בישראל. כמה שנים לאחר המכירה עזבו את החברה היזמים עופר וילנסקי ודרי שריבמן והקימו חברת הזנק חדשה - "Hola", שפיחתה יישום רשת המספק שירות VPN למשתמשים שלה דרך רשת עמית לעמית.

לאחר שהפכה שוב לחברה עצמאית ב-2013, נכנסה ג'נגו לתעשיית הרכב ופיתחה תוכנה למערכות מולטימדיה ובידור לכלי רכב (Infotainment). מוצר שהוטמע לאורך השנים בעשרות מיליוני כלי רכב שנמכרו בעולם. אחר כך החלה להתמקד בפיתוח מערכת ניטור נהג (Driver monitoring system - DMS). מערכת שמזהה ומתריעה במקרים שבהם הנהג עייף, מוסח־דעת או משתמש בטלפון נייד, וגם אם נשכח באוטו ילד. בדצמבר 2019 קבע הפרלמנט האירופי כי החל מ־2022 יידרשו כלי רכב חדשים ביבשת לשלב מערכות כאלה; וחקיקה דומה נכנסה לתוקף גם בסין, עקב כך החליטה החברה להפוך אותו למוצר העיקרי שלה.

## קישורים חיצוניים
* 

* 
* 
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות תוכנה ישראליות
קטגוריה:נתניה: חברות
קטגוריה:ישראל: חברות שהוקמו ב-2011
גיל פלדמן

**גיל פלדמן** (נולד ב-17 באוקטובר 1972) הוא פסנתרן, מלחין ומפיק מוזיקלי ישראלי. קלידן להקת מוטו שפעלה בעיקר בשנות ה-90.

## ביוגרפיה
גיל פלדמן עיבד את שירי אלבומה של ריקי גל "חפש בי", שיצא בשנת 1993 בהפקתו של לואי להב. מתוכו הצליחו השירים "ראש השנה שלך", "היי שקטה" ו"יש לי חולשה לרקדנים".

בשנת 1996 השתתף פלדמן באלבומו של שלמה ארצי "שניים" כשעיבד מספר שירים, ובהם "היא לא יודעת מה עובר עליי" שזכה להצלחה רבה. בשנת 1997 השתתף בעיבוד גרסת הכיסוי שביצעה נורית גלרון לשיר "אין מדינה לאהבה" שביצע במקור צביקה פיק, וכן בעיבוד שירה של להקת היי פייב "אפשר אהבה".

בשנת 1998 השתתף בעיבוד הגרסה החדשה שהוציא שלמה ארצי לשירו "אנחנו לא צריכים". השיר בגרסתו החדשה הגיע למקום השמיני במצעד השנתי תשנ"ט (1999), ונכלל באלבומו של ארצי "אהבתיהם", שיצא בשנת 2000. פלדמן השתתף בעיבוד שיר נוסף באלבום, "נוף ילדות", שהגיע למקום השביעי במצעד השנתי תש"ס (2000). בשנת 2001, השתתף בעיבוד 3 מתוך שירי האלבום "אין לזה סוף" של ריקי גל.

בשנת 2002, השתתף פלדמן בעיבודי מספר שירים באלבומו של ארצי "צימאון", ובהם השיר המצליח ביותר מהאלבום, "על פי תנועת הרכבות". השיר הגיע למקום השישי במצעד השנתי תשס"ב (2002), והוא המצליח ביותר של פלדמן במצעדים.

בשנת 2004, הצטרף לשוקי לוי בעיבוד הצגת התיאטרון "מצדה 1942".

בשנת 2005 השתתף פלדמן בעיבוד שירה של מירי מסיקה "אף אחת", שנכלל באלבום שנשא את שמה. בשנת 2007, השתתף בעיבודים באלבום "שפויים" של שלמה ארצי, והיה בין מעבדי הדואט "החיים" שארצי ביצע עם מוקי.

בשנת 2012, הוביל את שיתוף הפעולה הראשון בין אריק איינשטיין ושלמה ארצי שבעקבותיו הקליטו את הדואט "חוזרים הביתה" בהפקת גיא בוקאטי.

מתגורר בגבעתיים.

## קישורים חיצוניים

*

## הערות שוליים

קטגוריה:קלידנים ישראלים
קטגוריה:מעבדים מוזיקליים ישראלים
ברברידקטילוס

**ברברידקטילוס** (שם מדעי: *Barbaridactylus*; מילולית: "אצבע ברבריה") הוא סוג של פטרוזאור ממשפחת הניקטוזאוריים אשר חי בצפון אפריקה במשך המאסטריכט, שבסוף הקרטיקון שלפני 66 מיליון שנה.

## מאפיינים
סוג זה נמצא במרוקו במשלחת פלאונטולוגים מ-2015 ותואר ב-2018 בידי החוקרים ניקולס ר. לונגריך (Nicholas R. Longrich), דייוויד מ. מרטיל (David M. Martill) ובריאן אנדרס (Brian Andres) ובו נכלל מין יחיד – ***Barbaridactylus grandis***.

פטרוזאור זה היה קרוב משפחתו של הניקטוזאורוס והיה בעל זרוע באורך 225 מ"מ, מה שהופך אותו לגדול יחסית למשפחתו. הוא היה בעל צוואר ארוך וציצה זקורה קצרה בעלת "דגל" מתנוסס באחורי הגולגולת והיה בעל מקור ארוך, נוטה מעט כלפי מעלה וחסר שיניים. במראהו ותנועתו דמה מעט לפטרנודון קטן אך היה בעל מבנה קל יותר.

הפטרוזאור חי לאורך חופי צפון אפריקה וכנראה ניזון מתפיסת דגים או חיות ימיות אחרות כשהוא קינן לאורך החופים. הוא נכחד בסוף הקרטיקון עם הכחדת הקרטיקון הגדולה לפני 66 מיליון שנה.

## בתרבות
*פטרוזאור זה נראה בסדרה כוכב פרהיסטורי שם נראים זכרים שנלחמים על נקבות.
*בנוסף הוא מופיע במשחק המחשב Jurassic World Evolution 2.

## קישורים חיצוניים

קטגוריה:בעלי חיים שתוארו ב-2018
קטגוריה:טקסונים שתוארו בידי ניקולאס ר. לונגריך
קטגוריה:ניקטוזאוריים
קטגוריה:פטרוזאורים שחיו בקרטיקון עליון באפריקה
קטגוריה:מאובני טקסונים שתוארו ב-2018
פרסי היינס וייט

**פרסי היינס וייט** (באנגלית: **Percy Hynes White**; נולד ב-8 באוקטובר 2001) הוא שחקן קנדי.

## ראשית חייו
היינס וייט הוא בנו של ג'ואל תומאס היינס, סופר, במאי, מוזיקאי ושחקן, ושל שרי וייט, שחקנית וסופרת. פרסי למד במשך שנתיים בבית ספר לתיאטרון בעיר הולדתו סנט ג'ונס.

## קריירה
וייט שיחק והשתתף בסדרות טלוויזיה וסרטי קולנוע רבים. תפקיד הפריצה שלו היה בשנת 2017 בסדרת הטלוויזיה "בעלי היכולות". בשנת 2014 שיחק בסרט הקולנוע "לילה מוטרף במוזיאון 3: סוד הקבר".

בשנת 2017 החל לשחק בתפקיד ראשי בסדרת הטלוויזיה "בעלי היכולות". הוא שיחק בסדרה בשתי עונותיה.

ב-2021 לוהק וייט לתפקיד ראשי בסדרת הטלוויזיה "ונסדיי".

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים
* 

## הערות שוליים

קטגוריה:שחקנים ילדים קנדים
קטגוריה:שחקני קולנוע וטלוויזיה קנדים
קטגוריה:קנדים שנולדו ב-2001
רקפת רמיגולסקי

**רקפת רמיגולסקי** (נולדה ב-8 בדצמבר 1971) היא מתעמלת אמנותית ישראלית לשעבר.

## קריירת התעמלות אמנותית

באליפות העולם שנערכה בוורנה, בולגריה, בשנת 1987 היא סיימה במקום 71 בקרב רב אישי בתוצאה של 35.550 נק', ראשונה מבין הישראליות.

באולימפיאדת סיאול (1988) היא השתתפה בגיל 16 והייתה הספורטאית הצעירה ביותר שנשלחה מטעם ישראל לאולימפיאדת זו. היא סיימה במקום 37 בקרב רב אישי בתוצאה של 36.45 נק' (מקום 38 בחישוק - 8.85 נק', מקום 28 בחבל - 9.35 נק', מקום 36 בקלאבים - 9.00 נק' ומקום-34 בסרט - 9.25 נק') והתאמנה  בהדרכת אילנית לזר.

## קישורים חיצוניים

* 

## הערות שוליים

קטגוריה:מתעמלות אומנותיות ישראליות
קטגוריה:בוגרות תיכון הראשונים (הרצליה)
קטגוריה:בוגרי תיכון הראשונים (הרצליה)
קטגוריה:בוגרות המרכז הבינתחומי הרצליה
קטגוריה:בוגרי המרכז הבינתחומי הרצליה
קטגוריה:מתעמלות אומנותיות אולימפיות ישראליות
קטגוריה:משתתפות ישראליות באולימפיאדת סיאול (1988)
קטגוריה:משתתפים ישראלים באולימפיאדת סיאול (1988)
קטגוריה:ישראליות שנולדו ב-1971
קטגוריה:ישראלים שנולדו ב-1971
הבראבדוס

250px|ממוזער|שמאל|גרגורי פק וג'ואן קולינס בסצנה מהסרט
**הבראבדוס** (באנגלית: **The Bravados**) הוא מערבון אמריקאי משנת 1958 בבימויו של הנרי קינג, עם גרגורי פק וג'ואן קולינס בתפקידים הראשיים.

התסריט מבוסס על רומן בשם זה מאת פרנק או'רורקה  זה שיתוף הפעולה החמישי והאחרון בין פק לקינג.

## תקציר העלילה
ג'ים דאגלס (גרגורי פק) מגיע לעיירה ריו אריבה בניו מקסיקו כדי לצפות בתליית ארבעה פושעים שהוא משוכנע שרצחו את אשתו ושדדו את רכושו. לשאלת השריף המקומי (הרברט רדלי) הוא עונה כי בה לחזות בתליית ארבעה פושעים בעיירה שתיערך מחר. הוא לא מגלה את סיבתו זאת לשריף שמסכים לבקשתו לראות את הפושעים בתא המעצר.

הגרדום כבר מוכן והתליין סימס עומד להגיע. ארבעת הנדונים למוות הם ביל זאקארי (סטיבן בויד), אלפונסו פארל (לי ואן-קליף), אד טיילור (אלברט סאלמי) ולויאן (הנרי סילבה).

דאגלס פוגש בעיירה את אהובתו מהעבר ג'וספה (ג'ואן קולינס) שעדיין מאוהבת בו ושמחה לדעת שאמנם היה נשוי ויש לו ילדה אבל אשתו הלכה לעולמה וכעת הוא פנוי.

היא לוקחת אותו לכנסייה ומצטרפים אליה בעל בית המסחר הגדול בעיירה גאס שטיינמיץ (ג'ורג' ווסקובץ) בתו אמה (קתלין גלנט) המאורסת לטום (בארי קו).

בינתיים מגיע לעיירה אדם שמתחזה לתליין סימס (ג'ון דריטה) ומבקש מהשריף לראות את הנדונים. בתא המעצר הוא שולף סכין ופוצע את השריף שנופל אך מספיק לירות בו ולהרגו. הנדונים מצליחים לפתוח את דלת הכלא, לגשת לבית המסחר ולשדוד סחורה וסוסים. אמה שנמצאת שם כדי למצוא תרופה לאביה, נתפסת על ידם והם לוקחים אותה כבת ערובה ומסתלקים מהעיירה.

מיד מתנהל מרדף של אנשי העיירה ודאגלס בראשם. פארל מתכנן מארב אך דאגלס מפתיע אותו ומראה לו את תמונת אשתו שנרצחה. פארל מתחנן על חייו ואומר שאינו מכיר אותה אך דאגלס הורג אותו. לאחר מכן פותח אד טיילור ביריות על דאגלס אך זה מתחמק, מסתער עליו לוכד אתו בפלצור ומשאיר אותו תלוי הפוך על עץ עד למותו.

זאקארי ויולאן מגיעים עם אמה לבקתתו של באטלר (ג'ים אוואנס). באטלר מנסה לברוח עם צרור גדול של כסף אך זאקארי הורג אתו. לויאן חוטף את הכסף ובורח לביתו במקסיקו. זאקארי נשאר עם אמה ואונס אותה ונמלט אחר כך משם. דאגלס ואנשי העיירה מוצאים אותה במצב קשה. דאגלס מוצא את זאקארי בבר בעיירה סמוכה והורג אותו.

נשאר רק לויאן שברח למקסיקו. אנשי העיירה לא רוצים לחצות את הריו גראנדה ודאגלס עושה זאת בעצמו. הוא מגיע לבקתתו של לויאן ורוצה לירות בו אך אשתו מכה בראשו והוא מתעלף. כשהוא מתעורר מספר לו לויאן כי אין להם קשר עם הרצח של אשתו. דאגלס רואה שצרור הכסף הוא שלו וכי למעשה באטלר הוא רוצח אשתו ולא הארבעה.

הוא חוזר לריו אריבה ומתקבל בתשואות על ידי התושבים. הוא מתוודה לפני הכומר (אנדרו דאגן) על הריגת שלושה אנשים שלא היו קשורים לרציחת אשתו. ג'וספה נפגשת אתו ומפגישה בינו לבתו הקטנה והם צועדים לקראת עתיד משותף.

## צוות השחקנים

## קישורים חיצוניים

* קדימון לבראבדוס, באתר יוטיוב
* הנושא המרכזי בפסקול הבראבדוס, באתר יוטיוב
* הבראבדוס, באתר TCM
קטגוריה:ערכים שבהם תבנית בריטניקה אינה מתאימה
קטגוריה:סרטי 1958
קטגוריה:סרטים באנגלית
קטגוריה:מערבונים
קטגוריה:סרטים אמריקאיים מבוססי ספרים
קטגוריה:סרטי פוקס המאה ה-20
קטגוריה:סרטי גרגורי פק
קטגוריה:אונס בקולנוע
קטגוריה:סרטים על נקמה
קטגוריה:סרטים המבוססים על רומנים אמריקאים
קטגוריה:סרטי הנרי קינג
Ѕ (כתב קירילי)

**דְזֶה** היא אות באלפבית הקירילי המשמשת כיום במקדונית ומהווה כאות העשירית בה. האות מייצגת עיצור מכתשי, מחוכך שורק, קולי /ʣ/ וצורתה כשל האות הלטינית S. באלפבית הקירילי המוקדם היא נקראה **דְזֶלוֹ** וערכה המספרי היה 6. נוסף לכך, היו לה שתי צורות ארכאיות שונות: האחת דמות-ראי של S הלטינית (Ꙅ), והשנייה כשל Z הלטינית עם קו חוצה ו"זנב" (Ꙃ).

## קישורים חיצוניים

קטגוריה:אלפבית קירילי
נחל השבעה

**נחל השבעה** (בערבית: ואדי אל-מידי) הוא נחל בגליל התחתון שנקרא על שמם של שבעה לוחמי פלמ"ח שנהרגו בו במהלך מלחמת העצמאות בקרב בית קשת.

אורך הנחל כתשעה קילומטרים והוא נמצא מערבה לכביש 65.

## גאוגרפיה
מוצא הנחל במזרח הרי נצרת ביער בית קשת. הוא זורם אל בית קשת שם נשפך אליו נחל אזנות, עובר בין בית הספר החקלאי כדורי לכפר שיבלי, משם זורם בינות לשדות חקלאיים ונפגש עם יובלו נחל קשת. לאחר מכן הוא חוצה את כביש 65 בצומת גזית ולבסוף מתחבר לנחל תבור.

בגדה המערבית של הנחל, סמוך לשיבלי נובעים המעיינות עין זלף (עין זאטוטא) ועין תבור.

בחורף קיימת זרימה בנחל שמקורה בהרי נצרת. באביב הנחל מושך מים ממעיינותיו ומיובליו ובקיץ הוא לרוב יבש.

## שיפוץ והנגשה
הנחל שופץ בפרויקט משותף של המועצות המקומיות של שבלי - אום אל-גנם וכפר תבור, מועצה אזורית הגליל התחתון, הקרן הקיימת לישראל, המשרד לאיכות הסביבה, רשות הטבע והגנים ורשות מקרקעי ישראל.

הקרן לשמירה על שטחים פתוחים של רשות מקרקעי ישראל השקיעה כ-750 אלף ש"ח בפרויקט שיקום אקולוגי של הנחל שנמשך כארבע שנים. ביוני 2018 החלו עבודות שיפוץ במימון רשות מקרקעי ישראל מצומת עין זעטוטא לכיוון כדורי, שבמסגרתן פונתה פסולת מהנחל.

לאורך הנחל הוקם שביל בטון נגיש באורך של כ-2 ק"מ ופינות ישיבה. הוקם שביל מכפר תבור אל נחל השבעה. באפריל 2022 נחנך חיבור לנחל קשת.

העלות הכוללת של השיפוץ הייתה כ-4 מיליון ש"ח.

## הערות שוליים

קטגוריה:הגליל התחתון: נחלים
קטגוריה:בית קשת
קטגוריה:מבנים ואתרים המנציחים את חללי מערכות ישראל
צביקה ברקרסקי

**צביקה ברקרסקי** (נולד ב-1981) הוא מדען מחשב ישראלי, פרופסור חבר במחלקה למדעי המחשב ומתמטיקה שימושית במכון ויצמן למדע. חתן פרס קריל לשנת 2017 ופרס גדל לשנת 2022. 

## קורות חיים
בשנת 1997 החל לימודיו באוניברסיטת תל אביב, וב-2001 קיבל בה תואר ראשון בהנדסת חשמל ומדעי המחשב. בשנת 2002 קיבל שם תואר שני בהנדסת חשמל, בהנחיית פרופ׳ בועז פת-שמיר, על עבודה שכותרתה "General Perfectly Periodic Scheduling". בשנת 2008 החל לימודי דוקטורט במכון ויצמן למדע, ובשנת 2011 קיבל תואר דוקטור על עבודה בהנחיית פרופ' שפי גולדווסר שכותרתה "Cryptographic Methods for the Clouds". בשנים 2011–2013 שהה בפוסט-דוקטורט באוניברסיטת סטנפורד, בהנחיית פרופ' דן בונה.

בשנת 2013 הצטרף לסגל המחלקה למדעי המחשב ומתמטיקה שימושית במכון ויצמן למדע. מחקרו עוסק ביסודות מדעי המחשב, קריפטוגרפיה וחישוב קוונטי.

בשנת 2017 הוענק לו פרס קריל. בשנת 2022 הוענק לו, יחד עם קרייג ג'נטרי ווינוד וייקונטנתן, פרס גדל, על מאמריהם בנושא הצפנה הומומורפית לחלוטין.. בשנת 2023 זכה בפרס בלווטניק למדענים צעירים על "פיתוח אלגוריתם ההצפנה היעיל הראשון אשר מאפשר למחשבי ענן לבצע חישובים על מידע מוצפן ללא צורך לפענח אותו תחילה".

## קישורים חיצוניים
* Zvika Brakerski

* צביקה ברקרסקי, באתר קרן וולף

## הערות שוליים

קטגוריה:מדעני מחשב ישראלים
קטגוריה:בוגרי אוניברסיטת תל אביב
קטגוריה:בעלי תואר דוקטור ממכון ויצמן למדע
קטגוריה:סגל מכון ויצמן למדע: מתמטיקה ומדעי המחשב
קטגוריה:זוכי פרס קריל
קטגוריה:ישראלים זוכי פרס גדל
קטגוריה:זוכי פרס בלווטניק למדענים צעירים
קטגוריה:ישראלים שנולדו ב-1981
פסגת אנטונוב

**פסגת אנטונוב** (באנגלית: **Antonov Peak**; בבולגרית: **Антонов връх**) היא פסגה בחלק הצפון מערבי של רמת טרקיה בחצי האי טריניטי, שבצפון חצי האי האנטארקטי, שבאנטארקטיקה.

גובהה של הפסגה 1,316 מטרים מעל פני הים.

פסגת אנטונוב ממוקמת 4.45 קילומטרים ממזרח להר סקיילר;

פסגת אנטונוב ממוקמת 4.25 קילומטרים דרומית-מזרחית לגבעת סיריוס;

פסגת אנטונוב ממוקמת 4.9 קילומטרים מערבית - צפונית להר דיימלר;

פסגת אנטונוב ממוקמת 8.23 קילומטרים צפונית לפסגת סקאקאוויצה שברמת קונדופריי;

פסגת אנטונוב מתנשאת מעל קרחון ראסל המערבי שמצפון לסגת אנטנוב, ומעל קרחון ויקטורי שמדרום לפסגת אנטונוב.

## היסטוריה
### מיפוי הפסגה

הפסגה מופתה לראשונה בשנת 1996, על ידי סוקרים גרמנים וסוקרי הסקר האנטארקטי הבריטי.

### מקור השם

הפסגה נקראת על שם יצרן הרכבים הבולגרי רומן אנטנוב, אשר המציא תיבת הילוכים אוטומטית.

## לקריאה נוספת

* הגאזט האנטארקטי הבולגרי 

## קישורים חיצוניים
* תצלום לוויין של אזור הפסגה, תוך סימון אתרים נוספים באזור באתר copernix

אנטונוב
אנטונוב
המשטרה הצבאית המלכותית (הממלכה המאוחדת)

[ממוזער|שוטר צבאי בריטי צופה על [חומת ברלין. 1984.]]
**המשטרה הצבאית המלכותית** (באנגלית: **Royal Military Police** או בראשי תיבות: **RMP**) היא יחידת ז'נדרמריה בריטית הכפופה למשרד ההגנה הבריטי. היא משמשת הן כיחידת משטרה אזרחית והן כמשטרה הצבאית של הכוחות המזוינים של הממלכה המאוחדת. אחראי על עבודות השיטור של אנשי שירות הצבא ועל מתן נוכחות משטרתית צבאית הן בבריטניה והן בזמן שאנשי שירות פרוסים מעבר לים למבצעים ותרגילים. השוטרים ידועים לעיתים קרובות בשם "כובעים אדומים" בגלל כיסויי הארגמן על כובעיהם והכומתות בצבע ארגמן.

## היסטוריה
המשטרה הצבאית המלכותית החלה עוד ב, אך רק בשנת 1877 הוקם חיל סדיר של משטרה צבאית עם הקמת משטרת הפרשים הצבאית (Military Mounted Police), שבעקבותיה הגיעה המשטרה הצבאית הרגלית (Military Foot Police) בשנת 1885. למרות היותם גופים עצמאיים הם פעלו יחד ובשנת 1926, הם אוחדו במלואם כדי ליצור את חילות המשטרה הצבאית (Corps of Military Police, CMP). כהוקרה על שירותם במלחמת העולם השנייה, הם הפכו לקורפוס של המשטרה הצבאית המלכותית ב-28 בנובמבר 1946.

בשנת 1992 אורגנה המשטרה כאגף עצמאי במשרד ההגנה הכולל גם את המשטרה הצבאית של הצי המלכותי, המשטרה הצבאית של חיל האוויר המלכותי, המשטרה הצבאית של חיל הנחתים המלכותי והמשטרה הצבאית של צבא היבשה. זהו הגוף העיקרי לסיכול ריגול צבאי ולחקירת פשעים בכוחות המזוינים באמצעות האגף לחקירות מיוחדות.

## גלריה

קובץ:Royal Military Police officers at Edinburgh.jpg
קובץ:U S Army and NATO Military Police Conduct Interoperability Training (8886422).jpg
קובץ:Redcaps (Royal Military Police) of 156 Provost Company exercise 2019.jpg
קובץ:Royal Military Police, Seria (1).jpg
קובץ:Royal Military Police Land Rover Defender.jpg
קובץ:View of an army truck in the Lord Mayor's Parade on Gresham Street ^9 - geograph.org.uk - 5191483.jpg


## ראו גם
* חיל המשטרה הצבאית
* המשטרה הצבאית המלכותית
* המשטרה הצבאית של גרמניה
* המשטרה הצבאית של ברזיל
* שירות אכיפת החוק הצבאי (אוקראינה)
* המשטרה הצבאית של ארצות הברית
* המשטרה הצבאית של רוסיה

## קישורים חיצוניים

* 

## הערות שוליים

קטגוריה:הממלכה המאוחדת: צבא וביטחון
בריטניה
קטגוריה:חילות משטרה צבאית
פארק סיירת שקד

**פארק סיירת שקד** הוא פארק ואתר הנצחה, הממוקמים בנגב המערבי, בקרבת העיר אופקים. הם מוקדשים להנצחת פעולותיה של סיירת שקד וחלליה.

## הפארק
סיירת שקד הייתה יחידת סיור ופשיטה שפעלה בפיקוד הדרום של צה"ל בשנים 1955–1978. היא היוותה את הגרעין להקמתה מחדש של חטיבת גבעתי.

הפארק משתרע על פני שטח של 6,000 דונם מדרום מזרח לאופקים. קרן קיימת לישראל החלה בנטיעת היער שבו בשנת 1987. יש בו כ-5,200 עצים, הניזונים ממי הגשמים היורדים באתר. ביער ממוקמת תחנת מחקר למרעה, נטיעות ומאבק במידבור של קק"ל.

### אתר ההנצחה
אתר ההנצחה ממוקם מעט מצפון ליער, על שפת נחל אופקים, ליד נקודה שבה נטוי על פני הנחל גשר ברזל באורך של כ-130 מטר. הוא הוקם על ידי שלטונות המנדט הבריטי לאחר מלחמת העולם הראשונה, כחלק ממסילת הברזל שהקימו מרפיח לבאר שבע. חלקי הגשר מחוברים זה לזה במסמרות וללא ריתוך, ונשענים על גבי שבעה זוגות של עמודי מתכת שמולאו בבטון. הגשר ששרד כלל את חלקי המסגרת שלו בלבד, אך לימים הוקם עליו גשר מגודר להולכי רגל.

מיקום אתר ההנצחה בסמוך לגשר נבחר משום שבסמוך לו עבר עד 1967 נתיב תנועה של מסתננים ומבריחים מרצועת עזה אל דרום הר חברון. חיילי הסיירת הציבו מארבים רבים למסתננים בקרבת נתיב זה. כיום הגשר מסמל את הקשר שבין סיירת שקד המקורית לבין חטיבת גבעתי החדשה.

אתר ההנצחה מכיל מספר מרכיבים פיסוליים, הפרוסים על גבי מדרון המשתפל אל ערוץ הנחל:
* בנקודה הגבוהה ביותר באתר מוצב סלע שעליו חרותים שם היחידה ומספרה - 424, סמלה ושנות פעולתה. מעברו השני חרותה כתובת הסבר על תולדות היחידה. בצידו של הסלע ניצב תורן ועליו דגל ישראל.
* בקרבת הסלע מוצבים שלושה זוגות של לוחות אבן הנוטים באלכסון זה כנגד זה, בתבנית של שלושה אוהלי סיירים. על גבי הלוחות חרותים מוטו היחידה ("רק אלו היודעים להגן על חירותם זכאים לה") ושמות 133 חלליה. מולם מוצבים שני סלעים שטוחים המשמשים כספסלים. ביניהם לבין הלוחות דמויי האוהלים מצוי פסל מתכת של מדורה.
* בנקודה נמוכה יותר במרחק מה מהסלע ואוהלי האבן הוצבו כעשרים אלמנטים פיסוליים ממתכת, שצורת כל אחד מהם כפרח שעליו פרושים, או כמכשולים צבאיים נגד חיל רגלים. כל אחד מהם כולל מספר ברזלי זווית שחלקם האחד קבוע אנכית בקרקע וחלקם האחר נטוי בזווית. על גבי לוחיות עץ הקבועות על החלקים הנטויים של הברזלים נרשמו שמות הנופלים.
* הלאה משדה פרחי המתכת, בנקודה הקרובה ביותר לגשר הברזל, מוצב פסל מתכת של שלוש דמויות הנוטות קדימה, הראשונה נושאת לפיד והאחרות נושאות דגלים.

אתר ההנצחה הוקם ביזמת ותיקי היחידה והעמותה שהקימו. הפסל צבי דרדיקמן, יוצא היחידה, הקים בשנת 1991 את פסל המתכת ושדה הפרחים. המרכיבים הפיסוליים האחרים באתר נוספו לו בשנת 2008 ביוזמת היחידה להנצחת החייל במשרד הביטחון ועוצבו על ידי ראובן ג'יאמבשו.

## קישורים חיצוניים

* 
* הפארק, באתר ארכיון לוחמי סיירת שקד
* תיאור הפארק, באתר e-ירוק של קרן קיימת לישראל

סיירת שקד
קטגוריה:אופקים
קטגוריה:אנדרטאות באזור הדרום
קטגוריה:מועצה אזורית מרחבים
All We Got

"**All We Got**" הוא שיר של הדי ג'יי והמפיק הגרמני, רובין שולץ, בשיתוף פעולה עם הזמרת-יוצרת השוודית, קידו. השיר יצא ב-16 באוקטובר 2020 כסינגל השישי מתוך אלבום האולפן הרביעי של רובין שולץ, *[[IIII]]*. השיר נכתב על ידי אלסנדרה גינטהרדט, דניאל דימן, פרדריק סמסון, גידו קרמר, יורגן דוהר, אוליבר לונדסטרום, רובין שולץ, סטפן דאברוק וקידו, והופק על ידי Junkx ורובין שולץ.

נכון למאי 2022, השיר הושמע למעלה מ-223 מיליון פעמים בספוטיפיי.

## וידאו קליפ
הווידאו קליפ של השיר, שצולם בבוקרשט, רומניה, ובוים על ידי מקסים רוזנבואר ומוריץ רוס, יצא בערוץ היוטיוב של רובין שולץ ב-16 באוקטובר 2020. נכון למאי 2022, הווידאו קליפ נצפה למעלה מ-44 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי רובין שולץ
קטגוריה:שירים באנגלית
קטגוריה:שירים שנכתבו על ידי רובין שולץ
קטגוריה:סינגלים שהגיעו למקום הראשון בפולין
קטגוריה:סינגלים בהוצאת וורנר מיוזיק גרופ
המשטרה הצבאית של מקסיקו

**המשטרה הצבאית המקסיקנית** (La Policía Militar Mexicana או PM) היא היחידה האחראית והמפקחת על אכיפת החוק במסגרת הכוחות המזוינים של מקסיקו, כמו גם על הרגולציה והמשמעת של אנשי הצבא ו.

## היסטוריה
הגוף נוסד בשנת 1948 ותפקידו הראשון היה להבטיח סדר במבני משרד ההגנה. בשנת 1959 נכנס לשירות גדוד של המשטרה הצבאית ועד 1990 הגוף גדל בציוד, נשק והתמחויות. המשטרה הצבאית נוכחת בכל המטות ובכל המחוזות הצבאיים במדינה.

בינואר 2022 נשיא מקסיקו אנדרס מנואל לופס אוברדור הציע למזג את המשטרה הצבאית עם המשמר הלאומי של מקסיקו, בהצעה שספגה ביקורת ציבורית רבה.
## משימות
במקרה של מלחמה, המשטרה הצבאית היא ששומרת על שבויי המלחמה ושולטת בהם. בעתות שלום, סוהרים צבאיים מבצעים תפקידי שמירה ואבטחת עצורים במערכת המשפט הצבאית. בנוסף לכך, המשטרה הצבאית תומכת גם באזרחים במקרה של אסונות ומצבי חירום. המשטרה מפעילה גם כלבנים.

## סמל וזיהוי
סמל המשטרה הצבאית המקסיקנית מורכב משני ברזלים, שהם אלות המשמשות לוחמים מקסיקנים, המסמלים את הצבא ואת מערכת הצדק וסל עם חמישה חצים, המייצגים את הנשק של הצבא.

לאנשי המשטרה הצבאית יש לעיתים קרובות אותיות PM על המדים שלהם. הצבע המייצג הוא ירוק אזמרגד.
## קישורים חיצוניים
* 

## הערות שוליים

קטגוריה:מקסיקו: צבא וביטחון
קטגוריה:חילות משטרה צבאית
אל רבאל

[שמאל|ממוזער|300x300 פיקסלים| El gat del Raval (חתול רבאל), מאת [פרננדו בוטרו|בוטרו]]
[ממוזער|300x300 פיקסלים| כנסיית [סנט פאו דל קאמפ]]
**אל רבאל** (בקטלאנית: **El Raval**) היא שכונה בברצלונה. היא שוכנת מדרום-מערב לדרך לה רמבלה, ויחד עם הרובע הגותי ושכונת אל בורן היא יוצרת את העיר העתיקה של ברצלונה, סיוטט וליה. באל רבאל מתגוררים כ-50,000 אנשים.

השכונה ידועה היסטורית בעבור חיי הלילה והקברטים שהתקיימו בה, כמו גם בעבור פשע וזנות שרווחו בה. עד היום, נחשב האזור לאחד המסוכנים בברצלונה, עם מקרי שוד, אלימות ושימוש בסמים. עם זאת, האזור משנה את פניו לאורך הזמן וכיום נחשב לאחד האזורים הפופולריים בעיר, בין השאר בגלל מיקומו המרכזי.

אל רבאל היא ביתם של קהילת מהגרים גדולה ומגוונת, עם 47.4% מתושביה שנולדו מחוץ לספרד. ניתן למצוא בה מסעדות, ברים ומועדוני לילה רבים. 

## אתרים מרכזיים
ניתן למצוא ברבאל אתרים מונומנטיים היסטוריים דוגמת מנזר סנט פאו דל קאמפ, כמו גם תוספות חדשות יותר לאזור דוגמת שדרת רמבלה דל רבאל ומוזיאון MACBA (מוזיאון האמנות המודרנית של ברצלונה). בקרבת המוזיאון נמצא ציור הקיר *Todos Juntos Podemos Parar el SIDA* ("יחד אנחנו יכולים לעצור את האיידס") מאת האמן האמריקאי קית' הרינג.  

בחלקה הדרומי של השכונה ניתן לצפות בחלק מהחומה ומהשער של העיר העתיקה פורטל דה סנטה מדרונה שהתקיימה בימי הביניים, שמוצגים לראווה במוזיאון המריטיים, ובצפונה אפשר למצוא את השוק המפורסם של ברצלונה, לה בוקריה, ולהתרשם מיצירתו של פרננדו בוטרו, *El gat del Raval* ("חתול רבאל"). 

בחלקה המזרחי של השכונה נמצא בית פלאו גואל, שתוכנן על ידי אנטוני גאודי עבור פטרונו, אאוזבי גואל.

## ראו גם
* תכנון עירוני של ברצלונה

## קישורים חיצוניים

קטגוריה:ברצלונה: שכונות
לואיס קול

** לואיס קול** (באנגלית: **Louis Cole**; נולד ב-4 בדצמבר 1986), הוא זמר-יוצר ונגן אמריקאי. הוא נגן ג'אז שיכול לנגן במספר כלים.

## ביוגרפיה
לואיס קול נולד בשנות ה-90 של המאה ה-20 בלוס אנג'לס למשפחה של מוזיקאים. אביו ניגן ג'אז בפסנתר ואימו ניגנה בגיטרה בס. לואיס התחיל לנגן בגיל 8. בשנת 2009 הוא סיים לימודים בבית הספר למוזיקה באוניברסיטת דרום קליפורניה.

לאחר סיום הלימודים, בהמלצות חברו, הוא העלה את יצירותיו ביוטיוב. היצירות זכו להצלחה והוא המשיך להעלות את יצירותיו לפלטפורמה זו. יחד חברתו ללימודים ז'נבייב ארטדי הוא יצר את הצמד "Knower". בשנת 2010 הם הוציאו לאור את האלבום הראשון שלהם ובהמשך הם הוציאו אלבומים נוספים.

בשנת 2015 קול היה שותף לכתיבת שיר עבור אלבומו החדש של סיל. יחד עם ארטדי הם השתתפו באלבום חדש של Snarky Puppy. בשנת 2017 הוא כתב שני שירים לאלבום Drunk של ת'אנדרקאט. בעקבות הצלחותיו הוא חתם על חוזה בחברת תקליטים של פליינג לוטוס. קול הוציא תחתם בשנת 2018 אלבום סולו חדש.

בשנת 2016 לצמד Knower צורפו זמנית מספר נגני ג'אז נוספים וביחד הם ערכו סיבוב הופעות באירופה. בשנת 2018 הצמד ערך סבב הופעות נוסף במספר מדינות כולל יפן והרפובליקה העממית של סין. בשנת 2019 הם הופיעו במדינות אמריקה הדרומית.

בשנת 2020 הוא השתתף בכתיבת שירים לאלבום חדש של ת'אנדרקאט.

קיימת השערה שקול ביחד עם סם גנדל מהווים דואט Clown Core שמופיע בעילום שם.

## דיסקוגרפיה
### אלבומי סולו
* 2010: *Louis Cole*
* 2011: *Album 2*
* 2018: *Time*
* 2019: *Live Sesh*
* 2020: *LIVE 2019*
* 2022: *Quality Over Opinion*

### אלבומים של  Knower
* 2010: *Louis Cole and Genevieve Artadi*
* 2011: *Think Thoughts*
* 2013: *Let Go*
* 2016: *Life*

## פרסים ומועמדויות

## קישורים חיצוניים

* 
* לאויס קול ו-Knower

## הערות שוליים

קטגוריה:מוזיקאים אמריקאים
קטגוריה:זמרים-יוצרים אמריקאים
קטגוריה:מוזיקאי ג'אז
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1986
A Question of Balance

**A Question of Balance** (שאילה של איזון) הוא אלבום האולפן השישי של להקת הרוק המתקדם הבריטית "המודי בלוז". האלבום יצא לראשונה ב-1970. באלבום זה הלהקה עשתה ניסיון לשנות במקצת את סגנונה ולהתאימה להופעות.

במרץ 2006 הוא הוצא מחדש בפורמט SACD תוך הוספת שש רצועת (רק שיר אחד מתוכן היה חדש). בשנת 2008 הוא יצא בפורמט CD באותה מתכונת מורחבת.

האלבום הגיע למקום הראשון במצעד הפזמונים בבריטניה ולמקום השלישי בארצות הברית.

## רשימת רצועות
#"Question" (ג'סטין הייווארד) - 5:40
#"How Is It (We Are Here)" (מייק פינדר) - 2:48
#"And the Tide Rushes In" (ריי תומאס) - 2:57
#"Don't You Feel SmallI" (גראם אידג') - 2:40
#"Tortoise and the Hare" (לודג') - 3:23
#"It's Up to You" (הייווארד) - 3:11
#"Minstrel's Song" (לודג') - 4:27
#"Dawning Is the Day" (הייווארד) - 4:22
#"Melancholy Man" (פינדר) - 5:49
#"The Balance" (הייווארד) - 3:33

### תוספות של 2006
#"Mike's Number One" (פינדר) - 3:36, הוצאה ראשונה
#"Question" (הייווארד) - 6:08, גרסה חלופית
#"Minstrel's Song" (לודג') - 4:35, הקלטה מקורית
#"It's Up to You" (הייווארד) - 3:19, הקלטה מקורית
#"Don't You Feel Small" (אדג') - 3:02, הקלטה מקורית
#"Dawning Is the Day" (הייווארד) - 3:02, הקלטה מקורית

## ביצוע
*ג'סטין הייווארד - זמר, גיטרה חשמלית, גיטרה אקוסטית, סיטאר
*ג'ון לודג' - גיטרת בס, זמר
*ריי תומאס - זמר, חליל צד, תוף מרים
*גריים אדג' - תופים, כלי הקשה
*מייק פינדר - זמר, מלוטרון, פסנתר

## קישורים חיצוניים

* ביקורת על האלבום

קטגוריה:אלבומים באנגלית
קטגוריה:אלבומי פולק רוק
קטגוריה:אלבומי חברת דרים רקורדס